**Ulazak roditelja u školu, kao i roditelja djece s teškoćama u razvoju.**

U školu učenici dolaze i odlaze sami ili ako su u pratnji roditelja onda roditelj prati dijete do školske ograde. Isto tako ih čekaju prilikom odlaska kod školske ograde. Za roditelje učenika prvih razreda dozvoljen je, samo u prvom tjednu, ulazak u školu do razrednog odjela, a duže zadržavanje moguće je primjerice prilikom prilagodbe djeteta na novu sredinu. U školu može ući roditelj ili druga osoba u pratnji kada dovodi i odvodi dijete s teškoćama, posebno ako zdravstveno stanje djeteta/učenika to zahtijeva te ako dijete/učenik s teškoćama u razvoju nema osiguranu potporu pomoćnika u nastavi ili stručnoga komunikacijskog posrednika koji umjesto roditelja uvodi dijete/učenika u ustanovu. Roditelj ili druga osoba u pratnji dovodi dijete do ormarića ili pred matičnu učionicu. Roditelj ili druga osoba u pratnji djeteta ulazi u   
školu na način da održava razmak od najmanje 1,5 m, a po mogućnosti 2 m u odnosu na sve druge osobe, dezinficira ruke na ulazu te izbjegava zadržavanje i grupiranje u školi.

Dopušteno je održavanje roditeljskih sastanaka i individualnih informacija licem u lice na način da se kontakt roditelja s djelatnicima škole i učenicima smanji na najmanju moguću mjeru. Na roditeljskim sastancima i individualnim informacijama svi roditelji i učitelji, moraju nositi maske i održavati fizički razmak po mogućnosti dva metra.

**Znakovi koji upućuju na moguću zarazu koronavirusom**:   
• povišena tjelesna temperatura (pod pazuhom > 37,2)   
• simptomi respiratorne bolesti - kašalj, teškoće u disanju, grlobolja   
• poremećaj osjeta njuha i okusa   
• gastrointestinalne smetnje (proljev, povraćanje i bol u trbuhu, posebno u manje djece).   
Učenici sa znakovima svih drugih zaraznih bolesti koje se prenose uobičajenim socijalnim   
kontaktom također ne dolaze u ustanovu.

roditelji/skrbnici

* ne dolaze u pratnji djeteta/učenika ako imaju simptome zarazne bolesti (npr. povišena tjelesna temperatura, kašalj, teškoće u disanju, poremećaj osjeta njuha i okusa, grlobolja,   
  proljev, povraćanje), ako im je izrečena mjera samoizolacije ili ako imaju saznanja da su zaraženi koronavirusom,
* ne dovode dijete/učenika u ustanovu ako:   
  - ima simptome zarazne bolesti (npr. povišena tjelesna temperatura, kašalj, teškoće u disanju, poremećaj osjeta njuha i okusa, grlobolja, proljev, povraćanje)   
  - ima izrečenu mjeru samoizolacije   
  - imaju saznanja da je zaraženo koronavirusom.

OBVEZE RODITELJA PRIJE DOLASKA DJETETA U ŠKOLU

* 1. Roditelji/skrbnici imaju obavezu izmjeriti tjelesnu temperaturu djetetu svaki dan prije dolaska u školu, te u slučaju povišene tjelesne temperature ne smiju dovoditi dijete u školu već se javljaju telefonom ravnatelju ili pedagoginji škole i izabranom pedijatru/liječniku obiteljske medicine radi odluke o testiranju i liječenju djeteta.
* 2. Osigurati djetetu 1 paketić papirnatih maramica za nos i staviti ga u školsku torbu.

Ravnatelj:

Mario Šipek, dipl.pov.